มีอาการมึนหัว หัวตื้อ บีบแบบเบา บางครั้งก็ปวดหัว หนักตาสู้แสงไม่ค่อยได้ ไม่ค่อยมีสมาธิ เกิดจากอะไรครับ
สวัสดีค่ะอาการมึนศีรษะ หัวตื้อ ปวดศีรษะ สู้แสงไม่ได้นั้น อาจจะเกิดจาก อาการปวดจากกล้ามเนื้อหรือเส้นเอ็นรอบๆศีรษะตึงตัวจากการใช้งานระหว่างวัน อาจมีอาการปวดตา หากมีการเพ่งสายตามากๆร่วมด้วยได้ สาเหตุอื่นๆเช่น การปวดไมเกรน อาจทำให้ปวดรอบตามาก คลื่นไส้ อาเจียน ตาพร่า ปวดศีรษะข้างใดข้างหนึ่งมากกว่าอีกข้างได้เช่นกัน ส่วนสาเหตุจากในสมองนึกถึงน้อย โดยมักเป็นปวดมากตอนเช้า อาเจียนพุ่ง มีประวัติอุบัติเหตุนำมาก่อนได้ในเบื้องต้นพักผ่อนให้เพียงพอ พักสายตา รับประทานยาแก้ปวดเพื่อบรรเทาอาการได้ และสังเกตอาการหลังการพักการใช้งานสายตาแล้วค่ะ ถ้ายังคงปวดมากขึ้นเรื่อยๆ ไม่บรรเทา ปวดจนทำกิจวัตรประจำวันไม่ได้ นอนไม่หลับร่วมด้วย หรือมีการมองเห็นผิดไปจากปกติมาก ควรไปพบแพทย์